Document ID: /roh_data/filtered/fineweb-2-filterrobots_roh.jsonl.gz/48247

Las lavurs principalas dals sanitaris:
- L’emprim agid; salvar vitas è la part principala da la lavur dals sanitaris da salvament.
- Avair quità da persunas che sa chattan tar l’accident è medemamain in pensum impurtant.
- Suenter mintga cas datti ina reflexiun da tuts che han fat cun per mirar tge ch'è stà bun e nua ch'igl ha anc potenzial.
Ils sanitaris da salvament vegnan confruntads da tutt’ura e da tutt’aura ed els na sa mai avant tge che spetga propi. Els vegnan alarmads sut il numer 144. En il Grischun sa chatta la centrala a Cuira. Quella dispona tut ils cas che vegnan en per il chantun tar ils sanitaris da las regiuns. Aifer tschintg minutas ston ils sanitaris seser en l’auto.
Per lavurar si quai ch’els han fat atras na dat i betg in spezial «Care Team». Ils sanitaris da salvament discuteschan mintgamai entaifer il team ils differents cas e reflecteschan uschia quai ch’els han vesì e fat tras. Sche quai na tanscha betg datti er la pussaivladad da contactar medis u psichiaters.
RR actualitad 08:00